JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Trumpi rahuplaan sai vastaka vastuvõtu
Holokausti mälestusüritust püüti terroriseerida
Iisrael soojendab suhteid Sudaaniga
USA president Trumpi koostatud Iisraeli-Palestiina rahuplaan
ehk nn sajandi tehingu poliitiline osa
avalikustati eelmisel nädalal Washingtonis toimunud üritusel.
Selle põhipunktideks olid muuhulgas Jeruusalemma küsimus,
mille järgi linn jääb täielikult Iisraeli valitsetavaks
ja palestiinlased saavad oma riigi loomise korral pealinnaks
Jeruusalemma idaosas asuva Abu Disi nimelise linna.
Läänekalda ja Jeruusalemma idaosa asundused
ühendatakse peaaegu terviklikult Iisraeli õigusruumiga,
nii et need saavad ametliku Iisraeli osaks.
Kui palestiinlased ettepaneku kasvõi kõneluste alusena heaks kiidavad,
suureneb märgatavalt nende tulevase riigi pindala,
isegi kui Läänekalda asulad Oslo 2 lepingu C-aladest
ca 30 % ära lõikavad.
Palestiinlased lükkasid Trumpi plaani tagasi enne, kui seda lugeda said.
Seda tegid nii Mahmoud Abbasi PLO kui Gazat valitsev Hamas.
Nende jaoks ei eksisteeri nende riigile alternatiive.
See peab esmalt olema täielikult 1967. a sõja eelsetes piirides,
pealinnaga Ida-Jeruusalemmas,
ja seejärel ulatuvad nõudmised ÜRO 1947. a ettepanekuni.
Trumpi plaani järgi oleks võimalik Palestiina riik desarmeeritud
ja ilma oma piirivalveta, kuid täiesti isemajandav
ega sõltuks välismaailma pidevatest majanduslikest toetusmeetmetest.
Abbas teatas, et katkestab kõik suhted ja ka julgeolekukoostöö Iisraeliga,
ning taganeb täielikult 1995. a Oslo 2 lepingust.
Sellega ühinesid ka Gazat valitsev Hamas ja Islamidžihaad.
Mainitud lepingust on nad varemgi loobunud.
Sama avaldus saadeti ka USAsse,
kellega Abbas ei taha enam mingit pistmist teha.
Kui kogenud ja karastunud poliitik peaminister Netanyahu ka poleks,
juhtub temalgi vigu.
Peaaegu kohe pärast USA presidendi sajandi tehingu avaldamist
kiirustas Netanyahu teatama,
et Iisrael ühendab kohe järgmisel nädalal riigiga
nii Jeruusalemmast idas asuva Ma'ale Adumimi asula kui Jordani oru.
Ehk oleks ta pidanud esmalt konsulteerima
presidendi väimehe Jared Kushneriga, kes oli rahuplaani peaarhitekt.
Kushner teatas kohe pärast Netanyahu avaldust,
et ei soovitata mingeid annekteerimisi enne Iisraeli märtsikuiseid valimisi.
Otsekui kinnitavalt tegi sama avalduse ka CIA juht Gina Haspel,
kes teatas lisaks,
et esmalt tegeleb alade liitmisega Iisraeli-USA julgeolekukomisjon,
mis püüab konsulteerida ka Iisraeli parlamendiga.
Hoolimata sellest,
et mitmed araabiamaad, saudid, Emiraadid, Bahrain ja Egiptus
on suhtunud president Trumpi plaani ettevaatliku positiivsusega,
tabas seda araabia- ja islamimaade leeris jõuline vastupanu.
Nn panislamistlik liit ehk Islami Koostöö Organisatsioon,
kuhu kuulub 57 araabia- ja islamimaad,
kogunes Kairos, Egiptuses ja võttis Trumpi plaani suhtes vastu
kategooriliselt eitava seisukoha.
Antud organisatsioon, OIC, käsitles Trumpi plaani kohe
ja tõdes resolutsioonis,
et nad osutavad plaanile vastupanu kogu liikmeskonnaga.
Asi pole mis tahes ühendusega, vaid 57 riigist koosneva tervikuga,
kelle maades elab ca poolteist miljardit moslemit.
Ühendus soovitas oma liikmesriikidel
USAga antud lepinguga seoses mitte mingit koostööd teha.
Ka Venemaa on võtnud Trumpi plaani suhtes negatiivse seisukoha, öeldes,
et see on paljuski vastuolus ÜRO Julgeolekunõukogu resolutsioonidega.
OIC resolutsioon tõdes sedagi, et mainitud leping
ei anna palestiinlastele mingeid õigusi ega toeta nende pürgimusi.
Iisraelis ja USAs ollakse hämmingus
seoses palestiinlaste pürgimuste mainimisega,
kuna mõlemas riigis teatakse
palestiinlaste rahvushartas endiselt eksisteerivaid pügalaid,
kus taotletakse siiani Iisraeli täielikku hävitamist.
Iisraeli armee statistika Abbasi ametiaja viimase viie aasta kohta
näitab selgelt palestiinlaste eesmärke ja mida nendega taotletakse.
210 pussitamist, 239 salatulistamist,
77 autorammimist ja üks autopomm.
Hukkunud iisraellasi ja teiste maade kodanikke oli 87
ning lisaks neile 1520 haavatut või vigastatut.
Kahe nädala eest toimunud
Auschwitzi vabastamise 75. aastapäevaga seotud
holokausti mälestusürituse vastu korraldati üle 800 terrorirünnaku.
Eriti Iisraeli küber- ehk arvutiseeritud kaitsesüsteemi vastu
suunati üle 800 erineva katse eelkõige õhuliikluse kahjustamiseks.
Vaevalt, et terroristidele huvitavamat objekti oleks leidunud,
sest just holokausti mälestusürituste ajal toimunud
Maailma Holokausti Foorumiks
saabus lennukiga riiki ligi 50 riigipead ja ministrit.
Iisraelis käivitati just õhuliiklust puudutav programm Hercules
juba 2017. a,
mis on osutunud tõhusaks vahendiks just küberrünnakute vastu.
Iisraeli Riiklik Küberjulgeolekuamet NCSA teatas,
et tõrjus kokku 60 lennuki vastu suunatud küberrünnakud,
mis oleksid õnnestumise korral võinud ennekuulmatut hävingut tuua.
Peaminister Netanyahul on enne märtsi valimisi kiire.
Ta käis nädala alguses Ugandas, Kesk-Aafrikas
ja vestles president Joweri Museveniga
Uganda saatkonna kolimisest Jeruusalemma.
Kohtumine toimus presidendi büroos Entebbes ja üheks selle kõrvalsihiks
oli Netanyahu kohtumine ka Sudaani praeguse juhiga.
Peaminister Netanyahu kohtuski Iisraeli endise põhivaenlase Sudaani
nüüdse juhi Abdel Fattah al-Burhaniga
ja leppis kokku maade suhete järk-järgulises normaliseerimises.
Iisraelil ja Sudaanil pole olnud diplomaatilisi ega muid suhteid
aastakümneid valitsenud äärmusislamistliku
ja väga julma Omar al-Bashiri valitsemise ajal.
Pärast visiiti ütlesid mõlemad juhid, et suhete soojenemine võtab aega,
kuid hea algus on tehtud.
Netanyahu jaoks on suhete normaliseerimine Aafrika riikidega
olnud üks suurimaid välispoliitilisi eesmärke.
Vaid aasta eest sõlmis Iisrael diplomaatilised suhted
Sudaani läänenaabri Tšaadiga
ja Netanyahu usub, et see on ukseks diplomaatilistele suhetele
ka teiste Kesk-Aafrika riikidega.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee